open-index/open-wikipedia-markdown huggingface dataset:
Ζαϊνάλ Αμπεντίν Χασάν

Ο **Ζαϊνάλ Αμπεντίν Χασάν μπιν Αλί** (μαλαϊκά: *Zainal Abidin Hassan bin Ali*, γεννήθηκε 9 Νοεμβρίου 1961) είναι Μαλαισιανός πρώην διεθνής ποδοσφαιριστής που αγωνιζόταν ως επιθετικός.

## Καριέρα

Ο Ζαϊνάλ Αμπεντίν είναι γνωστός ως ο ίσως ο κορυφαίος Μαλαισιανός ποδοσφαιριστής στις δύο τελευταίες δεκαετίες του 20ού αιώνα και από τους καλύτερους όλων των εποχών. Ξεκίνησε την καριέρα του ως αμυντικός αλλά στις αρχές της δεκαετίας του 1980 μετατράπηκε σε ένα ιδιαίτερα επικίνδυνο επιθετικό. Ξεκίνησε με τη Σελανγκόρ ΦΚ το 1980 σημειώνοντας στην πρώτη παραμονή του στην ομάδα 21 γκολ σε 41 εμφανίσεις πρωταθλήματος. Σε ηλικία 18 ετών και 6 μηνών (23 Οκτωβρίου 1980), έκανε το διεθνές ντεμπούτο του στο τουρνουά Μερντέκα το 1980 με αντίπαλο την Ινδονησία. Έπαιξε μαζί με τον Μαλαισιανό θρυλικό επιθετικό Μοχτάρ Νταχαρί, τον Σου Τσινάν και άλλα αναγνωρισμένα πρόσωπα στο μαλαισιανό ποδόσφαιρο.

Αγωνίστηκε με την Σελανγκόρ με την οποία σημείωσε 125 γκολ σε 215 συναντήσεις πρωταθλήματος καθώς και με την Πενάνγκ ΦΑ με την οποία σημείωσε 68 γκολ σε 152 αγώνες. Ήταν πρώτος σκόρερ του πρωταθλήματος δύο φορές το 1989 και το 1992. Ήταν βασικό στέλεχος της εθνικής ομάδας της Μαλαισίας επί σειρά ετών. Προς το τέλος της καριέρας του αγωνίστηκε ως κεντρικός αμυντικός. Στο Τάιγκερ Καπ του 1996   βραβεύτηκε ως ο πολυτιμότερος παίκτης του τουρνουά. Συνολικά για την εθνική Μαλαισίας αγωνίστηκε 129 φορές σημειώνοντας 50 γκολ. Τρία χρόνια αργότερα του απονεμήθηκε το βραβείο *AFC Century Award*. Συμπεριλαμβανομένων και των μη πλήρων συμμετοχών ο αριθμός των γκολ είναι 78 σε 180 αγώνες.

Μετά την αποχώρησή του από την ενεργό δράση ακολούθησε επιτυχημένη καριέρα προπονητή με τις ομάδες με τις οποίες αγωνίστηκε.

## Τίτλοι και διακρίσεις

### Παίκτης

**Σελανγκόρ ΦΚ**
*Πρωτάθλημα Μαλαισίας (3) : 1980, 1989, 1990
* Κύπελλο Μαλαισίας (4) : 1981, 1982, 1986, 1997
* Φιλανθρωπική ασπίδα της Μαλαισίας (4) : 1985, 1987, 1990, 1997

**Πεχάνγκ ΦΚ**
* Πρωτάθλημα Μαλαισίας (2) : 1992, 1995
* Κύπελλο Μαλαισίας (2) : 1983, 1992
* Φιλανθρωπική ασπίδα της Μαλαισίας (2) : 1992, 1993

**Μαλαισία**
* Κύπελλο Μερντέκα : 1986

**Ατομικές διακρίσεις**
* Πρώτος σκόρερ πρωταθλήματος (2) : 1989, 1992 
* Πολυτιμότερος παίκτης AFC: 1996
* AFC Century Club : 1999

### Προπονητής

**Πεχάνγκ ΦΚ**
* Κύπελλο Μαλαισίας : 2014
* Φιλανθρωπική ασπίδα της Μαλαισίας : 2014

## Δείτε επίσης

* Κατάλογος ποδοσφαιριστών ανδρών με 50 ή περισσότερα διεθνή γκολ

## Παραπομπές


## Εξωτερικοί σύνδεσμοι
*  

 

 
Κατηγορία:Μαλαισιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαλαισίας
Κατηγορία:Ποδοσφαιριστές Σελανγκόρ ΦΚ 
Κατηγορία:FIFA Century Club
Συμμετοχή του Κιριμπάτι στους Ολυμπιακούς Αγώνες

Το νησιωτικό έθνος του Κιριμπάτι μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 2004. Συνολικά, 12 αθλητές από τη χώρα έχουν λάβει μέρος σε διοργανώσεις Θερινών Ολυμπιακών Αγώνων έως και σήμερα, αλλά δεν έχουν καταφέρει να φτάσουν στην κατάκτηση κάποιου Ολυμπιακού μεταλλίου. Το Κιριμπάτι δεν έχει συμμετάσχει ακόμη σε Χειμερινούς Ολυμπιακούς Αγώνες.

Μετά τη συμμετοχή στους Αγώνες της Κοινοπολιτείας για πρώτη φορά το 1998, το Κιριμπάτι άρχισε να εργάζεται για να γίνει μέλος της Διεθνούς Ολυμπιακής Επιτροπής και ίδρυσε την Ολυμπιακή Επιτροπή του το 2002. Κατά τη διάρκεια του συνεδρίου της ΔΟΕ στην Πράγα τον Ιούλιο του 2003, η υποψηφιότητα του Κιριμπάτι έγινε δεκτή και έτσι άνοιξε ο δρόμος για τη συμμετοχή του στους Θερινούς Αγώνες του 2004 στην Αθήνα. Μάλιστα, το όνομα της χώρας προφέρθηκε λανθασμένα και στις τρεις γλώσσες (γαλλικά, αγγλικά και ελληνικά) κατά τη διάρκεια της τελετής έναρξης. Η πρώτη αυτή αποστολή του Κιριμπάτι σε Ολυμπιάδα αποτελούνταν από τον αρσιβαρίστα Μεαμέα Τόμας και τους σπρίντερ Κακιανάκο Ναρίκι και Καϊτινάνο Μουεμουεάτα.

## Σημαιοφόροι

## Συμμετέχοντες
### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Κιριμπατι
Κατηγορία:Αθλητισμός στο Κιριμπάτι
Συμμετοχή του Παλάου στους Ολυμπιακούς Αγώνες

Το Παλάου μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 2000. Συνολικά, 23 αθλητές από τη χώρα έχουν λάβει μέρος σε διοργανώσεις Θερινών Ολυμπιακών Αγώνων έως και σήμερα, αλλά δεν έχουν καταφέρει να φτάσουν στην κατάκτηση κάποιου Ολυμπιακού μεταλλίου. Το Παλάου δεν έχει συμμετάσχει ακόμη σε Χειμερινούς Ολυμπιακούς Αγώνες.

Η Εθνική Ολυμπιακή Επιτροπή του Παλάου ιδρύθηκε το 1998 και έλαβε προσωρινή αναγνώριση από το Εκτελεστικό Συμβούλιο της Διεθνούς Ολυμπιακής Επιτροπής στις 12 Δεκεμβρίου του ίδιου έτους. Η πλήρης αναγνώριση ήρθε τον Ιούνιο του 1999 στη σύνοδο της ΔΟΕ στη Σεούλ. Το Παλάου έκανε το ντεμπούτο του στους Αγώνες του 2000 στο Σίδνεϊ, εκπροσωπούμενο από πέντε αθλητές. Μεγαλύτερη επιτυχία για τη χώρα αποτελεί η 13η θέση που κατέκτησε ο Στέβικ Πάτρις το 2012 στην κατηγορία του στην άρση βαρών.

## Σημαιοφόροι

## Συμμετέχοντες
[thumb|300px|Η αποστολή του Παλάου στους [Θερινοί Ολυμπιακοί Αγώνες 2008|Ολυμπιακούς Αγώνες του 2008 στο Πεκίνο.]]

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Παλαου
Κατηγορία:Παλάου
Συμμετοχή των Ομόσπονδων Πολιτειών της Μικρονησίας στους Ολυμπιακούς Αγώνες

Οι Ομόσπονδες Πολιτείες της Μικρονησίας μετέχουν ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 2000. Συνολικά, 21 αθλητές από τη χώρα έχουν λάβει μέρος σε διοργανώσεις Θερινών Ολυμπιακών Αγώνων έως και σήμερα, αλλά δεν έχουν καταφέρει να φτάσουν στην κατάκτηση κάποιου Ολυμπιακού μεταλλίου. Η Μικρονησία δεν έχει συμμετάσχει ακόμη σε Χειμερινούς Ολυμπιακούς Αγώνες.

Αφού έγιναν ανεξάρτητο κράτος και μέλος του Οργανισμού Ηνωμένων Εθνών το 1991, οι Ομόσπονδες Πολιτείες της Μικρονησίας σχημάτισαν την Εθνική Ολυμπιακή Επιτροπή τους το 1995. Η ένταξή τους στη Διεθνή Ολυμπιακή Επιτροπή έγινε δεκτή στις 6 Σεπτεμβρίου 1997, στη σύνοδο της ΔΟΕ στη Λωζάνη. Η Μικρονησία αγωνίστηκε για πρώτη φορά στους Ολυμπιακούς Αγώνες του 2000 στο Σίδνεϊ, εκπροσωπούμενη από πέντε αθλητές. Οι μεγαλύτερες επιτυχίες προέρχονται από τον αρσιβαρίστα Μανουέλ Μίνγκινφελ, ο οποίος τερμάτισε 9ος στην κατηγορία του το 2012 και 10ος το 2004.

## Σημαιοφόροι

## Συμμετέχοντες
### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Ομοσπονδες Πολιτειες Μικρονησιας
Κατηγορία:Αθλητισμός στις Ομόσπονδες Πολιτείες της Μικρονησίας
Νικόλαος Λαμπούδης

Ο **Νικόλαος Λαμπούδης** (15ος αι.) ήταν Έλληνας ζωγράφος, που δραστηριοποιήθηκε στη Σπάρτη και γενικά στη Λακωνική περιοχή κατά τον 15ο αι. Το μόνο γνωστό του έργο είναι ένας πίνακας της *Θεοτόκου με το Βρέφος* στη χειρονομία της "Οδηγητρίας". Η εικόνα μοιάζει με παρόμοιες εικόνες με την επιγραφή "Ελεούσα". Ήταν εμφανώς επηρεασμένος από τη Βυζαντινή ζωγραφική και ήταν μέλος της πρώιμης Κρητικής Σχολής, δηλ. της Ελληνικής Αναγέννησης. Άλλοι Έλληνες καλλιτέχνες που ζωγράφισαν παρόμοια έργα την ίδια περίοδο, ήταν ο Άγγελος Ακοντάντος και ο Ανδρέας Ρίτζος. Η ζωγραφική αυτή τεχνοτροπία χρησίμευσε ως πρωτότυπο για την εξέλιξη της Κρητικής Σχολής, που επηρεάστηκε από τη Βενετία. Άλλοι Ιταλοί καλλιτέχνες όπως ο Ντούτσιο και ο Τζιότo πειραματίστηκαν με τη μετάβαση από τον τυπικό Βυζαντινό τρόπο σε μία πιο εκλεπτυσμένη τεχνική.

## Ιστορία
Ο Λαμπούδης γεννήθηκε στη Σπάρτη· δεν είναι πολλά γνωστά για τη ζωή του. Το μόνο υπάρχον τεκμήριο είναι μία εικόνα του, ζωγραφισμένη κατά τον 15ο αι., όπου η υπογραφή του αναφέρει τον τόπο καταγωγής του. Η Σπάρτη ήταν μέρος του δεσποτάτου του Μορέως και έπεσε στα χέρια των Οθωμανών το 1460. Το επίθετο συνδέεται με τη Βυζαντινή οικογένεια με το όνομα Λαμπούδιος.

Το όνομα εμφανίζεται σε όλη τη Βυζαντινή ιστορία από τον 11ο αι. έως τον 15ο αι. Υπήρχε ένας διάσημος γραφέας με το όνομα Ματθαίος Σεβαστός Λαμπούδης από την περιοχή της Πελοποννήσου, πιθανώς Σπαρτιάτης. Η παλαιότερη γνωστή καταγραφή του ονόματος Λαμπούδη στην Κρήτη ήταν το 1562–1563· υπάρχουν αρχεία για τον Κυριάκο Λαμπούδη.

Η τεχνική του Λαμπούδη είναι η Βυζαντινή τεχνική, που επικρατούσε στη Θεσσαλονίκη, την Κωνσταντινούπολη και την Κρήτη. Οι πίνακες του Άγγελου Ακοτάαντου και του Ανδρέα Ρίτζου λειτούργησαν ως το πρωτότυπο του ''ελληνικού τρόπου'' (maniera greca) και της Ελληνικής Αναγέννησης ή Κρητικής Σχολής. Ο Λαμπούδης εμφανίζεται στο τέλος του κινήματος της Βυζαντινής τέχνης και στην αρχή της Ελληνικής Αναγέννησης.

Η ζωγραφική του Λαμπούδη διατηρήθηκε για περισσότερο από εξακόσια χρόνια. Η εικόνα βρίσκεται σε ιδιωτική συλλογή στην Αθήνα, ενώ παλαιότερα ανήκε σε συλλέκτη στη Ρώμη. Οι διαστάσεις της εικόνας είναι 0,67 Χ 0,47 Χ 0,02 μ. και είναι ζωγραφισμένη σε ξύλο, που σχηματίζει ανάγλυφο πλαίσιο.

Ο πίνακας αγοράστηκε σε δημοπρασία στο Λονδίνο. Ανήκε σε Ιταλική οικογένεια για τρεις γενιές. Το 1981 συντηρήθηκε από τον Ροντόλφο Λούτζαν, που επιδιόρθωσε το ξύλο και τη ζωγραφική και την καθάρισε σε ειδικό εργαστήριο. Το 1984 το Βυζαντινό Μουσείο της Αθήνας απέδειξε τη γνησιότητα της υπογραφής: η υπογραφή του ήταν **ΧΕΙΡ ΝΙΚΟΛΑΟΥ ΤΟΥ ΛΑΜΠΟΥΔΗ, ΣΠΑPTIATOY** .

## Δείτε επίσης
* Εμμανουήλ Λαμπάρδος
* Γεώργιος Καλλιέργης

## Βιβλιογραφικές αναφορές

## Βιβλιογραφία
* 
* 
* 

Κατηγορία:Βυζαντινοί ζωγράφοι
Κατηγορία:Έλληνες ουμανιστές
Κατηγορία:Κρητική Σχολή
Κατηγορία:Βυζαντινοί του 15ου αιώνα
Κατηγορία:Ζωγράφοι της Κρητικής Αναγέννησης
Άγιος Ιωάννης Άρτας

Ο **Άγιος Ιωάννης** είναι οικισμός της  τοπικής κοινότητας Διχομοιρίου, της  δημοτικής ενότητας (τέως δήμου) Ηρακλείας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

## Γεωγραφία
Ο Άγιος Ιωάννης είναι ημιορεινός οικισμός στο κεντρικό τμήμα του νομού Άρτας, στις βορειοδυτικές απολήξεις των ορέων Βάλτου. Βρίσκεται πάνω σε παρακλάδι του ποταμού Καλεντίνη (Καλεντινιώτη), βορειοανατολικά της Άνω Καλεντίνης και σε μέσο σταθμικό υψόμετρο 380. Απέχει 32 χλμ. περίπου Ν.ΝΑ. της Άρτας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Διχομοιρίου. Με το ΦΕΚ 244Α - 04/12/1997 αποσπάστηκε από την κοινότητα Διχομοιρίου και προσαρτήθηκε στον δήμο Ηρακλείας. Με το ΦΕΚ 87Α - 07/06/2010 αποσπάστηκε από τον δήμο Ηρακλείας και προσαρτήθηκε στον δήμο Γεωργίου Καραϊσκάκη.

## Αξιοθέατα
* Ο ναός Κοίμησης της Θεοτόκου βορειοανατολικά του οικισμού
* Η εκκλησία των Αγίων Κωνσταντίνου και Ελένης, ανατολικά του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς , 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (εκδ. Βαρελάς)

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Ιάκωβος Νοταράς

Ο **Ιάκωβος Νοταράς**, που λανθασμένα ονομάζεται επίσης *Ισαάκ*, (1439 - 1491) ήταν Βυζαντινός αριστοκράτης, που επέζησε της πτώσης της Κωνσταντινούπολης το 1453. Έχοντας ελκύσει τον Οθωμανό ηγεμόνα Μωάμεθ Β΄ ως έφηβος, περιορίστηκε στο σεράι, μέχρι που δραπέτευσε το 1460. Αργότερα έγινε ένας από τους ηγέτες της Βυζαντινής διασποράς στην Ιταλία.

## Αιχμαλωσία
Ήταν ο νεότερος γιος του Λουκά Νοταρά, ενός πολύ πλούσιου αριστοκράτη από την Κωνσταντινούπολη που είχε υπηρετήσει ως μέγας δούκας (ναύαρχος) των τελευταίων Βυζαντινών Αυτοκρατόρων.  Όταν η Κωνσταντινούπολη έπεσε στον Οθωμανό ηγεμόνα Μωάμεθ Β΄, ο Ιακώβ ήταν 14 ετών.  Έμεινε στο σεράι μέχρι το 1460 και στη συνέχεια διέφυγε από την Αδριανούπολη στην Ιταλία, όπου ενώθηκε ξανά με τις τρεις αδελφές του: την Άννα, τη Θεοδώρα και την Ευφροσύνη. Αργότερα νυμφεύτηκε την Ελισάβετ Ζαμπέτη και από ότι φαίνεται, ήταν δυσαρεστημένος με την οικογενειακή του ζωή. 

## Βιβλιογραφικές αναφορές

## Βιβλιογραφία
* 
* 

Κατηγορία:Βυζαντινοί του 15ου αιώνα
Άγγελος Πιτζαμάνος

Ο **Άγγελος Πιτζαμάνος**, που μερικές φορές αναφέρεται ως Μπιτζαμάνος ή Πιτσαμάνος (1467 – 1535) ήταν Έλληνας ζωγράφος της Αναγέννησης. Γεννήθηκε στην Κρήτη και μετανάστευσε στο Οτράντο της Νότιας Ιταλίας, όπου έκανε το μεγαλύτερο μέρος της δουλειάς του. Ένα συμβόλαιο μεταξύ του Ανδρέα Παβία και του Πιτζαμάνου δείχνει, ότι ο Πιτζαμάνος ήταν μαθητευόμενός του. Έμεινε μαθητής του  για πέντε χρόνια (1482-1487). Είναι προφανές ότι το έργο του εμφανιάζει τόσο την ελληνική, όσο και την ιταλική τεχνοτροπία της εποχής. Ο Πιτζαμάνος έγινε αργότερα διάσημος διδάσκαλος.

## Ιστορία

Ο Άγγελος γεννήθηκε στην Κάντια (Κρήτη) και ο πατέρας του λεγόταν Νικόλαος. Τόσο ο Άγγελος, όσο και ο αδελφός του Δονάτος, ήταν ενεργοί ζωγράφοι. Ο Άγγελος σπούδασε κοντά στον Ανδρέα Παβία για πέντε χρόνια. Ταξίδεψε σε όλη τη Βενετική Επικράτεια ζωγραφίζοντας για διάφορους προστάτες. Κάποια από τα έργα υπογράφτηκαν από τον ίδιο και τον αδελφό του μαζί.

Ο Μπιτζαμάνος ζωγράφισε ένα πολύ διάσημο τρίπτυχο, που εκτέθηκε στη Ρώμη στο παλάτσο Ρουστικούτσι-Aκοραμπόνι. Το τρίπτυχο αποκτήθηκε από τον Χένρυ Γουόλτερς με τη συλλογή Mασαρέντι το 1902. Στο κεντρικό πλαίσιο απεικονίζονται ο Χριστός και η Παναγία. Το αριστερό μέρος δείχνει τον Άγιο Ιερώνυμο στην έρημο και το δεξί τον Ιωάννη τον Βαπτιστή. Το τρίπτυχο ζωγράφισε ο Άγγελος Μπιτζαμάνος: μία επιγραφή στο εσωτερικό αριστερά γράφει *Angelus / Bi/zamanus / Pinxit* (λατιν.: το ζωγράφισε). Μία άλλη μορφή της υπογραφής του ήταν *Angelus Bizamanus Grecus Cadiotus Pinxit in Otranto*. Μερικά από αυτά τα έργα βρίσκονται στο Μουσείο Tέχνης Γουόλτερς.

Ο Άγγελος δραστηριοποιήθηκε στην Κρήτη, τη Δαλματία και την Ιταλία. Το 1518 του ανατέθηκε να δημιουργήσει μία εικόνα βωμού για την Αδελφότητα του Αγίου Πνεύματος στο Kομόλακ της Δαλματίας, μία αποικία της Βενετίας. Μαζί του ήρθε και ο αδελφός του Δονάτος Μπιτζαμάνος. Ζωγράφισαν μαζί στο Οτράντο και τη Μπαρλέτα. Μερικά άλλα κομμάτια περιελάμβαναν την *Πρεδέλα* (το κάτω μέρος της εικόνας του βωμού) *του Κομόλακ* και την *Εικόνα της επίσκεψης υπό του Αγγέλου*.

## Εκθεσιακός χώρος

Angelo Bizamano Detail from Polyptych.png|Παναγία ένθρονη, αλεπτομέρεια από το Πολύπτυχο της Πεντηκοστής
Angelo bizamano, cristo alla colonna, 1510-20 ca. (san mauro forte, chiesa della ss. annunziata), 01.jpg|Ο Χριστός σε έναν κίονα
Angelos Bitzamanos Madonna and Child.png|Η Παναγία με το Βρέφος ένθρονη, προσκυνείται από 4 αγίους και τον επίσκοπο
Bisceglie chiesa San Matteo 6.JPG|Η Παναγία της Κωνσταντινούπολης
Angelos Pitzamanos The Adoration of the Magi.jpg|Η προσκύνηση των μάγων

## Δείτε επίσης

* Έλληνες μελετητές στην Αναγέννηση

## Παραπομπές


## Εξωτερικοί σύνδεσμοι
* 

Κατηγορία:Έλληνες ουμανιστές
Κατηγορία:Κρητική Σχολή
Κατηγορία:Βυζαντινοί του 15ου αιώνα
Κατηγορία:Ζωγράφοι της Κρητικής Αναγέννησης
Άγιος Ιωάννης Λήμνου

Ο **Άγιος Ιωάννης** είναι χωριό της Λήμνου. Υπάγεται στην τοπική κοινότητα Κάσπακα, της δημοτικής ενότητας (τέως δήμου) Μύρινας, του δήμου Λήμνου, της περιφερειακής ενότητας Λήμνου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λήμνου του νομού Λέσβου, στο γεωγραφικό διαμέρισμα Νήσων Αιγαίου.  
## Γεωγραφία
Ο Άγιος Ιωάννης είναι παράλιος οικισμός στην δυτική Λήμνο, στο νότιο μυχό του όρμου Κάσπακα και δυτικά του φερώνυμου οικισμού του οποίου αποτελεί επίνειο, σε μέσο σταθμικό υψόμετρο 40 μέτρα. Απέχει  4 χλμ. Β. της Μύρινας. 
## Πληθυσμός

## Διοικητικές μεταβολές μέχρι τον «Καλλικράτη»
Ο Άγιος Ιωάννης αναγνωρίστηκε το 1981 και προσαρτήθηκε στην κοινότητα Κάσπακα. Με το ΦΕΚ 244Α - 04/12/1997 αποσπάστηκε από την κοινότητα Κάσπακα και προσαρτήθηκε στον δήμο Μυριναίων. Με το ΦΕΚ 87Α - 07/06/2010, αποσπάστηκε από τον δήμο Μυριναίων και προσαρτήθηκε στον δήμο Λήμνου. 
## Αξιοθέατα
*Η εκτεταμένη παραλία του οικισμού, με τον «Τούρκο», χαρακτηριστικό βράχο στο βόρειο τμήμα της
*Η εκκλησία του Αγίου Ιωάννη, στην παραλία
*Οι καταρράκτες του Κατσαΐτη («Κρεμάμενα Νερά»), βόρεια του οικισμού
*Το Ακρωτήρι «Μούρτζουφλος» («Μούρτζεφλος»), πολύ βόρεια του οικισμού, με χαρακτηριστική χερσόνησο, που αποτελεί και το απώτατο βορειοδυτικό άκρο της Λήμνου. Έχει εξαιρετική θέα στο βουνό του Άθωνα στο Άγιο Όρος. 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Δήμος Λήμνου
Κατηγορία:Χωριά της περιφερειακής ενότητας Λήμνου
Αγία Λάουρα της Κωνσταντινούπολης

Η **Αγία Λάουρα της Κωνσταντινούπολης**, αρχικό όνομα *Theodolinde Trasci* (απεβ. το 1453) ήταν Χριστιανή, που έζησε στην Κωνσταντινούπολη κατά τον 15ο αι. Γεννήθηκε στην Ελλάδα σε οικογένεια ευγενών: ο πατέρας της ήταν Λατίνος ιππότης ονόματι Μιχαήλ και η μητέρα της Αλβανίδα. Το αρχικό όνομά της ήταν **Θεοδολίνδη Τράσκι**. Αφού έγινε μοναχή στην Κωνσταντινούπολη, αυτό άλλαξε σε Λάουρα και τελικά έγινε ηγουμένη.  Μαρτύρησε από τους Οθωμανούς Τούρκους που κατέλαβαν την Κωνσταντινούπολη στις 29 Μαΐου 1453: την ζεμάτισαν μέχρι θανάτου μαζί με τις άλλες 52 αδελφές του μοναστηριού της.  Η εορτή της είναι στις 29 Μαΐου 

## Σημειώσεις

Κατηγορία:Βυζαντινοί άγιοι
Κατηγορία:Γυναίκες θύματα δολοφονίας
Κατηγορία:Χριστιανοί μάρτυρες του 15ου αιώνα
Κατηγορία:Βυζαντινοί του 15ου αιώνα
Ιωάννης Κραστόνης

Ο **Ιωάννης Κραστόνης**, λατιν.: *Johannes Crastonus*, ιταλ.: *Crastone*, ήταν Ιταλός ανθρωπιστής και λόγιος της Αναγέννησης. Ο Κραστόνης γεννήθηκε πιθανώς στο Καστέλ Σαν Τζιοβάννι κοντά στην Πλακεντία (Piacenza).  Ήταν μέλος των Καρμηλιτών.  Σπούδασε στην Κωνσταντινούπολη, αλλά μετανάστευσε στη Μόντενα (κοντά στη Φεράρα) στην Ιταλία. Εκεί δημοσίευσε ένα Ελληνο-λατινικό λεξικό περί το 1480 .

Στο Μιλάνο, μαζί με τον Μπόνους Ακούρσιους επιμελήθηκε διάφορα έργα, για να διευκολύνει την εκμάθηση της ελληνικής. Η συνεργασία του με τον Μπόνους Ακούρσιους ξεκίνησε το αργότερο το 1478.  Μεταξύ αυτών των έργων ήταν μία δίγλωσση ελληνική και λατινική έκδοση των *Ψαλμών*, αφιερωμένη στον Λουντοβίκο Ντ;ona, που δημοσιεύτηκε στις 21 Σεπτεμβρίου 1481. Αυτή ήταν η πρώτη έντυπη έκδοση των Ελληνικών Ψαλμών.  Όσο ήταν στο Μιλάνο, ήταν φίλος με τους Eρμόλαο Μπαρμπάρo, Φραντσέσκο Φίλελφo, Τζιόρτζιο Μερούλα και Γιάκοπο Αντικουάρι.  Το *Vocabulista* του, ένα Ελληνο-Λατινικό Λεξικό, τυπώθηκε αρχικά πιθανώς στο Μιλάνο και στη συνέχεια επανατυπώθηκε δύο φορές πριν από το 1500 από τον Ντιονύσιους Μπερτόχους.  Μία μετάφραση των *Ερωτημάτων* του Κωνσταντίνου Λάσκαρη δημοσιεύτηκε στις 29 Σεπτεμβρίου 1480, η οποία ανατυπώθηκε το 1489  Ο Κραστόνης απεβίωσε μετά το 1497, όπως προκύπτει από μία αναφορά, που του έγινε εκείνη τη χρονιά. 

## Γνωστά έργα
* *Lexicon graeco-latinum*, τυπωμένο όχι μετά τις 28 Μαρτίου 1478
* *Λεξικό latino-graecum* ή *Vocabulista* ; μάλλον εκδόθηκε στο Μιλάνο. Πρόλογος του Μπόνους Ακουρσίνους
* *[Δίγλωσση έκδοση των Ψαλμών]*, Μιλάνο, Μπόνους Ακουρσίνους, 1481

## Δείτε επίσης
* Έλληνες μελετητές στην Αναγέννηση

## Παραπομπές


 

Κατηγορία:Έλληνες ουμανιστές
Κατηγορία:Βυζαντινοί του 15ου αιώνα
Μανουήλ Μποχάλης

Ο **Μανουήλ Μποχάλης** () ήταν Αλβανός στρατιωτικός διοικητής στην υπηρεσία του Δεσποτάτου του Μορέως και της Δημοκρατίας της Βενετίας.

## Βιογραφία
Ήταν γαμπρός του *[[Μεσάζων (Βυζάντιο)|μεσάζωντος]]* Γεωργίου Παλαιολόγου. Το 1453 ήταν κυβερνήτης του Λεονταρίου Αρκαδίας, αλλά στην εξέγερση του Μορέως του 1453–1454 πολέμησε κατά του δεσπότη Θωμά Παλαιολόγου, ηττήθηκε και τυφλώθηκε. Το 1459, κατά τον εμφύλιο πόλεμο μεταξύ του Θωμά Παλαιολόγου και του αδελφού και συν-δεσπότη Δημητρίου Παλαιολόγου, ο Μποχάλης τάχθηκε στο πλευρό του τελευταίου. Μαζί με τον πεθερό του κατέλαβε το Λεοντάριο, πρωτεύουσα του Θωμά Παλαιολόγου, αλλά έχοντας πολλές απώλειες αναγκάστηκε να εγκαταλείψει την πόλη, μόλις έφτασε ο Θωμάς με τον στρατό του.

Κατά την Οθωμανική εισβολή στο δεσποτάτο το 1460, ο Μποχάλης ηγήθηκε της υπεράσπισης του κάστρου του Γαρδικίου, όπου είχαν καταφύγει οι κάτοικοι του Λεονταρίου.  Όταν έφτασαν οι Οθωμανοί, ο σουλτάνος Μωάμεθ Β΄ προσέφερε όρους, αλλά ο Μποχάλης τους απέρριψε. Ωστόσο, το πλήθος των προσφύγων, περίπου 6.000, κατέστησε αδύνατη μία παρατεταμένη αντίσταση: στην υπερβολική ζέστη του καλοκαιριού, το νερό και οι προμήθειες καταναλώθηκαν γρήγορα και μετά από μόνο μία μέρα αντίστασης στην Οθωμανική επίθεση, ο Μποχάλης παραδόθηκε με αντάλλαγμα υποσχέσεις ασφάλειας. Παρά την υπόσχεση να μην τους βλάψουν, ο Μωάμεθ Β΄ διέταξε να εκτελεστούν όλοι οι υπερασπιστές, συμπεριλαμβανομένων των γυναικών και των παιδιών. Ο Μποχάλης και η οικογένειά του σώθηκαν χάρη στην παρέμβαση του μεγάλου Βεζίρη Μαχμούντ Πασά Αγγελόβιτς, ο οποίος ήταν 2ος εξάδελφος της συζύγου τού Μποχάλη. Με τη βοήθεια του Μαχμούντ, ο Μποχάλης και η οικογένειά του, συμπεριλαμβανομένου του πεθερού του Γεώργιου Παλαιολόγου, οδηγήθηκαν μακριά, σκότωσαν τους Οθωμανούς φρουρούς τους και διέφυγαν στην Κέρκυρα, από όπου μετακόμισαν στο Βασίλειο της Νεαπόλεως.

Κατά τη διάρκεια του Α΄ Οθωμανο-Βενετικού Πολέμου, ο Μποχάλης επέστρεψε για να πολεμήσει υπέρ της Δημοκρατίας της Βενετίας στον Μορέα, αλλά συνελήφθη το 1468 από τους Οθωμανούς στην Καλαμάτα και εκτελέστηκε με ανασκολοπισμό.

## Παραπομπές


## Πηγές
* 
* 
* 
* 
* 

Κατηγορία:Αλβανοί του 15ου αιώνα
Κατηγορία:Πρόσωπα του Δεσποτάτου του Μορέως
Κατηγορία:Βυζαντινοί του 15ου αιώνα
Σέντρικ Ρίτσμοντ

Ο **Σέντρικ Λέβαν Ρίτσμοντ** (αγγλικά: *Cedric Levan Richmond*, 13 Σεπτεμβρίου 1973), είναι Αμερικανός πολιτικός, δικηγόρος και πολιτικός σύμβουλος, που υπηρετεί ως Ανώτερος Σύμβουλος του Προέδρου των Ηνωμένων Πολιτειών και ως Διευθυντής του Γραφείου Δημοσίων και Διακυβερνητικών Σχέσεων του Λευκού Οίκου στην Κυβέρνηση του Τζο Μπάιντεν από τον Ιανουάριο του 2021. Είναι μέλος του Δημοκρατικού Κόμματος. 

Προηγουμένως, έχει υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 2η κογκρεσιακή περιφέρεια της Λουιζιάνας από τον Ιανουάριο του 2011 έως τον Ιανουάριο του 2021. Επιπλέον, έχει υπηρετήσει και ως Μέλος της πολιτειακής Βουλής των Αντιπροσώπων της Λουιζιάνας από την 101η περιφέρεια από το 2000 έως το 2011.

Επίσης, διατέλεσε ως Επικεφαλής της Επιτροπής των εγχρώμων μελών του Κογκρέσου των Ηνωμένων Πολιτειών, από το 2017 έως το 2019.

Ήταν συμπρόεδρος της εθνικής προεδρικής εκστρατείας του Τζο Μπάιντεν για τις Προεδρικές Εκλογές του 2020 στις Ηνωμένες Πολιτείες, και συμπρόεδρος στην ομάδα μετάβασης για την ανάληψη της διοίκησης Μπάιντεν-Χάρις. 

## Βιογραφία
Ο Σέντρικ Ρίτσμοντ γεννήθηκε τον Σεπτέμβριο του 1973 στη Νέα Ορλεάνη της Λουιζιάνας των ΗΠΑ, όπου και μεγάλωσε. Αποφοίτησε το Λύκειο "Benjamin Franklin High School" στη Νέα Ορλεάνη το 1991. Σπούδασε Διοίκηση Επιχειρήσεων και Λογιστική στο Κολλέγιο Μόρχαουζ στην Ατλάντα και έλαβε πτυχίο (BA) το 1995. Στη συνέχεια σπούδασε Νομική στο Πανεπιστήμιο Τουλέιν στη Νέα Ορλέανη, λαμβάνοντας πτυχίο (JD) το 1998. 

Επίσης, πραγματοποίησε μετεκπαίδευση στη «Σχολή Διακυβέρνησης Τζον Φ. Κέννεντι» του Πανεπιστημίου Χάρβαρντ, πάνω στη διοίκηση, απ'όπου έλαβε και τίτλο σπουδών.

Είναι νυμφευμένος με την Ράκελ Γκρίναπ από το 2015, με την οποία έχουν αποκτήσει έναν γιο. 

## Παραπομπές


Κατηγορία:Σύμβουλοι στον Πρόεδρο των ΗΠΑ
Κατηγορία:Αξιωματούχοι του Λευκού Οίκου
Κατηγορία:Προεδρία του Τζο Μπάιντεν
Κατηγορία:Κυβερνητικοί αξιωματούχοι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Foreca

Η **Foreca Ltd** είναι φινλανδική ιδιωτική εταιρεία πρόγνωσης καιρού. Είναι η μεγαλύτερη του είδους της στις σκανδιναβικές χώρες και έχει την έδρα της στο Έσποο της Φινλανδίας. Η Foreca παρέχει υπηρεσίες καιρού για διεθνή επιχειρηματική χρήση. Η υπηρεσία αυτή βασίζεται εν μέρει σε δεδομένα και προϊόντα του Ευρωπαϊκού Μετεωρολογικού Κέντρου ECMWF.

Η εταιρεία ιδρύθηκε το 1996 με την ονομασία  **Weather Service Finland**. Τον Ιανουάριο του 2001, άλλαξε το όνομά της σε Foreca ως μέρος των προσπαθειών της για επέκταση της εταιρείας διεθνώς.

Η Foreca παρέχει υπηρεσίες καιρού σε αυτοκίνητα, ψηφιακά μέσα και βιομηχανίες συντήρησης χειμερινών οδών. Από το 2004, η εταιρεία είχε συμβόλαιο με τη Microsoft για να παράγει περιεχόμενο για τις διεθνείς ιστοσελίδες MSN και τα Windows. Η Foreca παρέχει υπηρεσίες καιρού στους πελάτες της Daimler, της BMW και της TomTom.

Η εταιρεία προσφέρει μια δωρεάν εφαρμογή για smartphone για πρόγνωση καιρού που ονομάζεται ForecaWeather Free. Παρέχει τρέχουσες συνθήκες, προβλέψεις καιρού δέκα ημερών και καιρικές συνθήκες για οποιαδήποτε τοποθεσία στον κόσμο. Η εφαρμογή είναι διαθέσιμη για συσκευές Android, iOS και Windows 10.

## Παραπομπές
Κατηγορία:Μετεωρολογία



## Εξωτερικοί σύνδεσμοι

* https://www.foreca.fi/

* https://www.foreca.com/

* https://www.foreca.gr/World/Europe/Greece
Μουχάμαντ Έσα

Ο **Μουχάμαντ Έσα** (Ούρντου: محمد عیسیٰ خان; γεννήθηκε 20 Νοεμβρίου 1983) είναι Πακιστανός πρώην ποδοσφαιριστής και νυν βοηθός προπονητής της εθνικής ομάδας του Πακιστάν. Ήταν αρχηγός της εθνικής ομάδας ποδοσφαίρου του Πακιστάν και θεωρείται ένας από τους πιο ταλαντούχους ποδοσφαιριστές της χώρας. Είναι κάτοχος του ρεκόρ διεθνών τερμάτων με 11 σε 37 διεθνείς συμμετοχές. Χρησιμοποιήθηκε ως πλέι μέικερ ιδιαίτερα για την υποστήριξη των επιθετικών λόγω των ικανοτήτων του να κρατά μπάλα και να πασάρει. Ήταν αριστεροπόδαρος ειδικός στα ελεύθερα χτυπήματα. Ο Έσα είναι ένα από τα πιο γνωστά πρόσωπα στο πακιστανικό ποδόσφαιρο, λόγω των γκολ σε διεθνές επίπεδο.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Πακιστανοί ποδοσφαιριστές
Κατηγορία:Ποδοσφαιριστές Εθνικής Πακιστάν 
Κατηγορία:Μέσοι ποδοσφαιριστές
Παρεμπίπτουσα αλιεία

**Παρεμπίπτουσα αλιεία** (bycatch or by-catch), ονομάζεται η ακούσια αλίευση μη επιλέξιμων ειδών όπως δελφίνια, φάλαινες, καρχαρίες, θαλάσσιες χελώνες, θαλασσοπούλια, ασπόνδυλα κ.ά. στην προσπάθεια αλίευσης συγκεκριμένων επιτρεπόμενων εμπορικών ειδών ή/και μεγεθών θαλάσσιας πανίδας. 

Διακρίνουμε τουλάχιστον τέσσερις διαφορετικές περιπτώσεις παρεμπίπτουσας αλιείας:
* Αλιεύματα που διατηρούνται και πωλούνται παρόλο που δεν ήταν στα επιλέξιμα είδη
* Είδος/μέγεθος/φύλο ψαριών που οι αλιείς απορρίπτουν πίσω στη θάλασσα
* Μη επιλέξιμα είδη, ανεξάρτητα με το αν διατηρηθούν και πωληθούν ή αν απορριφθούν
* Ανεπιθύμητα είδη ασπόνδυλων, όπως εχινόδερμα και μη εμπορεύσιμα καρκινοειδή, και διάφορων ευάλωτων ειδών, συμπεριλαμβανομένων των θαλάσσιων πτηνών, χελωνών, θηλαστικών, καθώς και ελασμοβράχιων (καρχαριών και συγγενικών τους ειδών).
Στην παρεμπίπτουσα αλιεία πολλά είδη απορρίπτονται νεκρά, ετοιμοθάνατα ή σοβαρά τραυματισμένα, ευαίσθητοι θαλάσσιοι οικότοποι καταστρέφονται και ευάλωτα είδη οδηγούνται προς την εξαφάνιση δημιουργώντας ένα τεράστιο ηθικό ζήτημα. 

Επιπρόσθετα, ο όρος "εκούσια παρεμπίπτουσα αλιεία" χρησιμοποιείται προκειμένου να παραπέμψει στις περιπτώσεις όπου η παρεμπίπτουσα αλιεία αποτελεί πηγή παράνομου εμπορίου άγριας θαλάσσιας πανίδας σε διάφορες περιοχές του κόσμου.

## Παραπομπές


Κατηγορία:Αλιεία
Μιο Χλάινγκ Γουίν

Ο **Μιο Χλάινγκ Γουίν** (Βιρμανικά: မျိုးလှိုင်ဝင်
, γεννήθηκε 24 Μαΐου 1973) είναι Βιρμανός πρώην ποδοσφαιριστής, κάτοχος του ρεκόρ διεθνών τερμάτων της εθνικής ομάδας της χώρας του με 36.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Βιρμανοί ποδοσφαιριστές
Κατηγορία:Ποδοσφαιριστές Εθνικής Μιανμάρ
Κατηγορία:Επιθετικοί ποδοσφαιριστές
Mazda 323

Το **Mazda Familia** (ιαπωνικά : マツダ ファミリア, Matsuda Famiria), που κυκλοφόρησε, επίσης, ευρέως ως **Mazda 323**, **Mazda Protegé** και **Mazda Allegro**, ήταν ένα μικρομεσαίο αυτοκίνητο που κατασκευάστηκε από την ιαπωνική αυτοκινητοβιομηχανία Mazda, από τον Οκτώβριο του 1963 έως τις 2 Οκτωβρίου 2003, σε 9 διαδοχικές γενιές. Η συνολική σειρά Familia αντικαταστάθηκε από το Mazda 3 / Axela τον Οκτώβριο του 2003.

Κυκλοφόρησε ως Familia στην Ιαπωνία, που σημαίνει «οικογένεια» στα λατινικά, καθώς επρόκειτο για μικρομεσαίο οικογενειακό μοντέλο. Τα πολύ αρχικά μοντέλα για εξαγωγή, μέχρι το 1977 πωλούνταν με ονομασίες όπως: «800», «1000», «1200» και «1300». Στη Βόρεια Αμερική, το 1200 αντικαταστάθηκε από το Mazda GLC, με τα νεότερα μοντέλα να παίρνουν τις ονομασίες «323» και «Protegé». Στην Ευρώπη, όλα τα Familia που πουλήθηκαν μετά το 1977 ονομάζονταν «323».

Το Familia μετονομάστηκε, επίσης, σε Ford Laser και Ford Meteor στην Ασία, την Ωκεανία, τη Νότια Αφρική (όπου αρχικά είχε διατεθεί ως Mazda Etude), ορισμένες χώρες της Λατινικής Αμερικής και, από το 1991, διατέθηκε ως Ford Escort και Mercury Tracer στη Βόρεια Αμερική. Επιπλέον, το όνομα Familia χρησιμοποιήθηκε στο Mazda Familia Wagon/Van, μια παράλληλη έκδοση του Nissan AD wagon (1994 - 2017) και του Toyota Probox (2018 - σήμερα).

## Παραπομπές


## Βιβλιογραφία
* Joachim Kuch: Japanische Automobile. Motorbuch Verlag, Stuttgart 1990, ISBN 3-613-01365-7, S. 74–81.

Κατηγορία:Μοντέλα Mazda
Κατηγορία:Μικρομεσαία αυτοκίνητα
Περιφέρεια Τσερκάσι

Η **Περιφέρεια Τσερκάσι**  (ουκρανικά: Черка́ська о́бласть) είναι περιφέρεια (όμπλαστ) της κεντρικής Ουκρανίας κατά μήκος του Δνείπερου. Το διοικητικό κέντρο της περιφέρειας είναι η πόλη Τσερκάσι. Έχει περίπου 1,26 εκατομμύρια κατοίκους (2014).

## Ιστορία
Η Περιφέρεια Τσερκάσι δημιουργήθηκε ως τμήμα της Σοβιετικής Σοσιαλιστικής Δημοκρατίας της Ουκρανίας στις 7 Ιανουαρίου 1954. Έδαφος της περιφέρειας αποτελούσαν οι μεγάλες πόλεις Τσερκάσι, Σμίλα και Ούμαν, οι αντίστοιχές τους επαρχίες (ραγιόν), καθώς και 30 πρώην επαρχίες των περιφερειών Βίνιτσια, Κιέβου, Κιροβοχράντ και Πολτάβα.

Οι αρχαιολογικές ανακαλύψεις έδειξαν ότι άνθρωποι κατοικούσαν στην κοιλάδα του ποταμού Δνείπερου από τα πανάρχαια χρόνια. Τα παλαιότερα αντικείμενα που ανασκάφηκαν στην περιοχή χρονολογούνται στη Λίθινη Εποχή – την Παλαιολιθική περίοδο.

## Παραπομπές


Κατηγορία:Γεωγραφία της Ουκρανίας
Άγιος Ιωάννης Βαρνάβα Αττικής

Ο **Άγιος Ιωάννης** είναι οικισμός της τοπικής κοινότητας και δημοτικής ενότητας Βαρνάβα του δήμου Μαραθώνα, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.
## Γεωγραφία
Ο Άγιος Ιωάννης βρίσκεται στη ΒΑ. Αττική, μεταξύ  Βαρνάβα και Αγίων Αποστόλων και νοτιοανατολικά των Αγίων Αναργύρων (θέση «Σαμάρι»), σε μέσο σταθμικό υψόμετρο 490. Απέχει 41 χλμ. περίπου Β.ΒΑ. της Αθήνας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Βαρνάβα. Με το ΦΕΚ 87Α - 07/06/2010 αποσπάστηκε από την κοινότητα Βαρνάβα και προσαρτήθηκε στον δήμο Μαραθώνος.
## Αξιοθέατα
*Η εκκλησία του Αγίου Ιωάννη, νότια του οικισμού.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD» (Αττική 1:60.000)
*eetaa.gr

Κατηγορία:Χωριά της περιφερειακής ενότητας Ανατολικής Αττικής
B the beginning

Το **B the beginning** είναι αυθεντικό υπερφυσικό θρίλερ anime. Έκανε πρεμιέρα το 2018 στο Netflix. Περιλαμβάνει 2 σεζόν.Δημιουργός της σειράς είναι ο Kazuto Nakazawa ο οποίος έχει δουλέψει σε άλλες δουλειές όπως El Hazard: The Magnificent World, Samurai Champloo κλπ.Το στούντιο Production I.G έχει αναλάβει τη δημιουργία της σειράς.Παραγωγός της σειράς είναι ο Rui Kuroki ο οποίος έχει κάνει τα οπτικά εφέ για την ταινία Kill Bill. 

## Υπόθεση της σειράς
Κάποιος με το όνομα Killer B στο νησί της Cremona παίρνει τον νόμο στα χέρια του. Οι αρχές δεν μπορούν να βγάλουν άκρη. Για αυτό ζητούν βοήθεια  από τον εκκεντρικό ντετέκτιβ Keith Flick ο οποίος  υποβιβάστηκε στο Τμήμα Αρχείων μετά από μια προσωπική απώλεια.Με τη βοήθεια της παρορμητικής κολλητής του Lily Hoshina και την απροσδόκητη βοήθεια από τον ίδιο τον άπιαστο Killer B, ο Keith αρχίζει να ξετυλίγει συνωμοσίες που αφορούν μυστικές οργανώσεις, εγχώρια τρομοκρατία και ανθρώπινα πειράματα. Όταν η εμπλοκή του ΥΠΕΝ εκτείνεται πέρα από το πεδίο της δικαιοσύνης,η έκταση της διαφθοράς της κυβέρνησης καθώς  η αξιοπιστία στενών συμμάχων τίθεται υπό αμφισβήτηση.

## Αγγλική μεταγλώττιση

* Ray Chase
* Kyle McCarley
* Faye Mata
* Jalen K. Cassell
* Doug Stone
* Allegra Clark
* Khoi Dao
* Patrick Seitz
* Keith Osterberg
* John DeMita
* Xander Mobus
* Johnny Yong Bosch

## Συνδέσμοι

* https://en.wikipedia.org/wiki/B_%E2%80%93_The_Beginning

Κατηγορία:Anime
Αμίν Γιουνές

Ο **Αμίν Γιουνές** (γερμανικά: *Amin Younes*, γεννημένος στις 6 Αυγούστου 1993) είναι Γερμανός επαγγελματίας ποδοσφαιριστής που αγωνίζεται ως πλάγιος μέσος για την αραβική ομάδα Αλ-Ετιφάκ και την εθνική ομάδα της Γερμανίας. 

Ο Γιουνές ξεκίνησε τη νεανική του καριέρα στην ΣΓ Ούντερατ, προτού μετακομίσει στην ομάδα νέων της Μπορούσια Μενχενγκλάντμπαχ σε ηλικία 8 ετών. Το 2011 έκανε το ντεμπούτο του για την εφεδρική ομάδα, την Μπορούσια Μενχενγκλάντμπαχ Β΄, πριν κάνει το ντεμπούτο του για την ανώτερη ομάδα το 2012. Μετά από έναν δανεισμό μιας σεζόν στην 1. ΦΚ Καϊζερσλάουτερν, ο Γιουνές μετακόμισε στην ολλανδική ομάδα Άγιαξ το 2015, με την οποία ήταν δεύτερος αθλητής στο UEFA Europa League 2016–17. Το 2018 ο Γιουνές μετακόμισε στη Νάπολη με ελεύθερη μεταγραφή.

Γεννημένος στη Γερμανία από Γερμανίδα μητέρα, ο Γιουνές έχει επίσης λιβανέζικη υπηκοότητα λόγω του ότι έχει Λιβανέζο πατέρα. Εκπροσώπησε τη Γερμανία σε επίπεδο νέων μεταξύ 2008 και 2015, και την ομάδα ανώτερων από το 2017. Ο Γιουνές ήταν μέλος της ομάδας που κέρδισε το Κύπελλο Συνομοσπονδιών 2017.

## Καριέρα συλλόγου

### Μπορούσια Μενχενγκλάντμπαχ
Γεννημένος στο Ντίσελντορφ από πρώην Λιβανέζο ποδοσφαιριστή και Γερμανίδα μητέρα,  ο Γιουνές έπαιξε ως νεαρός για την ΣΓ Ούντερατ. Το 2000, σε ηλικία 8 ετών, εντάχθηκε στην ομάδα νέων της Μπορούσια Μενχενγκλάντμπαχ της Μπούντεσλιγκα. Το 2011, έκανε το ντεμπούτο του για την Μπορούσια Μενχενγκλάντμπαχ Β΄, την εφεδρική ομάδα, παίζοντας στη Δυτική Ρεγκιοναλίγκα. 

Ο Γιουνές έκανε το ντεμπούτο του στην παλαιότερη ομάδα στο τέλος της Μπουντεσλίγκα 2011–12, μπαίνοντας απέναντι στο Αννόβερο 96 την 1η Απριλίου 2012. 

## Παραπομπές


Κατηγορία:Ξένοι ποδοσφαιριστές στη Σαουδική Αραβία
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στην Ιταλία
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Μπορούσια Μενχενγκλάντμπαχ ΙΙ
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Εθνικής Γερμανίας Κ21
Κατηγορία:Γερμανοί ποδοσφαιριστές
Samsung Galaxy Fold

Το **Samsung Galaxy Fold** (κωδικό όνομα: *Winner*) είναι το πρώτο αναδιπλούμενο έξυπνο τηλέφωνο από την Samsung Electronics. Παρουσιάστηκε τον Φεβρουάριο του 2019, ενώ κυκλοφόρησε στις 6 Σεπτεμβρίου του ίδιου έτους. Άργησε τόσο η κυκλοφορία του μιας και οι δοκιμαστές είχαν παρατηρήσει προβλήματα στην πτυσσόμενη οθόνη μετά από μικρό διάστημα. Η εισαγωγική τιμή του smartphone ήταν 2000 δολάρια ΗΠΑ. Στην Ελλάδα, η επίσημη τιμή του ήταν στα 2199€. Ο διάδοχός του, ο Samsung Galaxy Z Fold 2, ήρθε στην αγορά έναν χρόνο αργότερα.

## Παραπομπές


Galaxy Fold
Ωμέγα σκάκι

Το **ωμέγα σκάκι** είναι παραλλαγή του κλασικού σκακιού. Τα κομμάτια είναι τα ίδια κι εκτελούν τις ίδιες κινήσεις ενώ το παιχνίδι χρειάζεται σκακιέρα 8Χ8.
μικρογραφία|Τα κομμάτια στο Ωμέγα σκάκι στήνονται όπως και στο κλασικό|260x260εσ

## Κανόνες παιχνιδιού
Οι κανόνες δεν διαφέρουν ιδιαίτερα από αυτούς του κανονικού σκακιού, η μόνη διαφορά είναι ότι αν ένα κομμάτι συλλάβει ένα ανώτερό του παίρνει την θέση του. Για παράδειγμα, εάν ένας αξιωματικός συλλάβει έναν πύργο, τότε γίνεται πύργος της αντίπαλης ομάδας.
[μικρογραφία|260x260px|Στην παραπάνω εικόνα ο [Αξιωματικός (σκάκι)|αξιωματικός της μαύρης ομάδας έχει συλλάβει τη βασίλισσα της λευκής, και έγινε εκείνος βασίλισσα. Το πούλι από το τάβλι συμβολίζει ότι η βασίλισσα είναι της μαύρης ομάδας.]]
Στην περίπτωση που ένα ίππο συλλάβει έναν αξιωματικό ή το αντίστροφο, τότε ο παίκτης διαλέγει αν θα κρατήσει τον αξιωματικό ή τον ίππο. Αν ο βασιλιάς συλλάβει κάποιο κομμάτι, τότε δεν γίνεται κάτι.

Εάν ένα κομμάτι συλλάβει ένα μικρότερό του, τότε δεν αλλάζει, παραμένει όπως είναι.

### Ματ στο Ωμέγα σκάκι
Στο Ωμέγα σκάκι υπάρχει ένας επιπλέον τρόπος να κάνεις ματ. Αυτό μπορεί να γίνει αν ένα κομμάτι συλλάβει ένα άλλο μεγαλύτερης (ή ίσης) αξίας, το οποίο μπορεί να κάνει ματ στον αντίπαλο βασιλιά.

αριστερά|μικρογραφία|347x347px|Βήμα 1ο
μικρογραφία|347x347px|Bήμα 2ο ματ|κέντρο

## Παραπομπές


## Εξωτερικοί σύνδεσμοι
* Επίσημος ιστότοπος Omega Chess  
* Κανόνες
* Στρατηγική
* Zillions of Games file
* Omega Chess Online 
* Πρωταθλητής (σκάκι)

Κατηγορία:Σκακιστικές παραλλαγές
Χάρης Καρώνης

Ο **Χάρης Καρώνης** (*γενν.* 1974) είναι Έλληνας ηλεκτρολόγος μηχανικός και επιχειρηματίας, ο οποίος έχει ιδρύσει και είναι κύριος μέτοχος στην εταιρεία εφαρμογών πληροφορικής, ***Viva Wallet Holdings***.

## Βιογραφικά στοιχεία
Γεννήθηκε στην Αθήνα το 1974. Εισήχθη στο ΤΕΙ Πειραιά το 1992 στο τμήμα Ηλεκτρολόγων Μηχανολόγων και το 1994 έλαβε το πτυχίο του. 

## Καριέρα
Τα έτη 1991-1999 εργάστηκε ως μουσικός παραγωγός ραδιοφώνου στον σταθμό Αθήνα 9,84 και στο *Jeronimo Groovy*. Το 1996 πήρε μέρος στη δημιουργία της βάσης δεδομένων τραγουδιών στο ελληνικό διαδίκτυο, music.groovy.gr. Έλαβε μέρος τα έτη 1997-99 στην εθνική επιτροπή τηλεπικοινωνιών. Το 1999 διεκπεραίωσε το σχεδιασμό και την εγκατάσταση του δικτύου του ελληνικού στρατού.

Το 2000, ίδρυσε την εταιρεία *www.realize.gr* που παρείχε εξειδικευμένες τεχνολογικές υπηρεσίες και ηλεκτρονικές υπηρεσίες βασισμένες στις συναλλαγές. Το 2006 ίδρυσε τη Viva.gr που αποτελεί σήμερα σημαντικό πάροχο υπηρεσιών στον τομέα των ταξιδιωτικών υπηρεσιών, των υπηρεσιών e-ticketing θεαμάτων, των ασφαλιστικών υπηρεσιών και άλλων υπηρεσιών. 

Το 2021 η εταιρεία *Viva Wallet* έχει υποκαταστήματα σε 23 χώρες σε όλη την Ευρώπη και παρέχει υπηρεσίες σε 19 διαφορετικές γλώσσες. Τον Ιανουάριο 2022, η αμερικανική JP Morgan εξαγόρασε το 49% των μετοχών της εταιρείας Viva Wallet.

## Διακρίσεις
Το 1999 ο Καρώνης βραβεύτηκε στα *Web Awards* για τον ιστότοπο της Crunch. To 2000 βραβεύτηκε στα *Web Awards* ως καλύτερος μάνατζερ για τις ιστοσελίδες των προϊόντων NESCAFE & MILKO.

## Παραπομπές


Κατηγορία:Έλληνες επιχειρηματίες
Μάριο Φρικ (ποδοσφαιριστής)

Ο **Μάριο Φρικ** (*Mario Frick*, γεννήθηκε 7 Σεπτεμβρίου 1974) είναι ελβετικής καταγωγής επαγγελματίας πρώην ποδοσφαιριστής από το Λίχτενσταϊν και νυν προπονητής. Έχει 125 συμμετοχές με την Εθνική Λίχτενσταϊν και είναι κάτοχος του εθνικού ρεκόρ με 16 γκολ.

## Καριέρα

Ξεκίνησε την καριέρα του από τη χώρα του το 1990 αγωνιζόμενος ως επιθετικός με τη Μπάλτσερς και το ταλέντο του τράβηξε την προσοχή των ομάδων της Ελβετίας από τα 20 του χρόνια, όταν ήρθε η πρώτη μεταγραφή στην Ζανκτ Γκάλεν. Η παρουσία του στο πρωτάθλημα Ελβετίας ήταν επιτυχημένη και το 2000 η πρώτη ιταλική ομάδα τον μετέφερε στην γειτονική χώρα, στην τρίτη κατηγορία του πρωταθλήματος. Το 2001 ήρθε η μεταγραφή του στην Ελλάς Βερόνα της Σέριε Α, στην οποία καθιερώθηκε αμέσως αλλά η κακή χρονιά του συλλόγου που υποβιβάστηκε τον οδήγησαν σε μία ακόμη μεταγραφή στην Σιένα, τρίτο και τελευταίο σταθμό της σχεδόν δεκαετούς παραμονής του στην Ιταλία. Μετά από μικρή παραμονή στην Ελβετία επανήλθε στην πρώτη του ομάδα στο Λιχτενστάιν, όπου και τελείωσε την καριέρα του αγωνιζόμενος ως αμυντικός στα 42 του χρόνια. Τέσσερις φορές αναδείχθηκε κορυφαίος ποδοσφαιριστής της χώρα του.

Έκανε το ντεμπούτο του με την εθνική ομάδα στις 26 Οκτωβρίου 1993 σε φιλικό αγώνα με αντίπαλο την Εσθονία και καθιερώθηκε σχεδόν αμέσως ως βασικός παίκτης. Σκόραρε το πρώτο του γκολ για την εθνική ομάδα σε αγώνα για τα προκριματικά του Παγκοσμίου Κυπέλλου του 1998 με αντίπαλο τη Ρουμανία τον Σεπτέμβριο του 1997. Ένα από τα καλύτερα παιχνίδια του ήταν το 2006 με αντίπαλο την Αυστρία, όπου το γκολ που σημείωσε δεν ήταν αρκετό για μία εντυπωσιακή νίκη (1–2). Κατά τη διάρκεια προκριματικού αγώνα για το Ευρωπαϊκό Πρωτάθλημα του 2008 με αντίπαλο τη Λετονία, σημείωσε το μοναδικό γκολ του αγώνα που έφερε στο Λιχτενστάιν την πρώτη του νίκη επί μιας ομάδας που είχε προκριθεί σε μεγάλη διοργάνωση. Η διεθνής του σταδιοδρομία τελείωσε στις 12 Οκτωβρίου 2015 σε αγώνα με την Αυστρία σε ηλικία 41 ετών. 

## Τίτλοι και διακρίσεις
**Μπάλτσερς**
* Κύπελλο ποδοσφαίρου Λίχτενσταϊν (2) : 1990–91, 1992–93
**ΦΚ Ζυρίχη**
* Κύπελλο Ελβετίας : 1999–2000 
**Ατομικές διακρίσεις**
* Ποδοσφαιριστής της Χρονιάς του Λίχτενσταϊν  (4) : 1993–94, 1998–99, 2001–02, 2006–07

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές ΦΚ Μπάλτσερς
Κατηγορία:Ποδοσφαιριστές ΦΚ Ζανκτ Γκάλεν
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΟΣ Αρέθο
Κατηγορία:Ποδοσφαιριστές Τερνάνα Κάλτσιο
Κατηγορία:Ποδοσφαιριστές ΑΚ Σιένα
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Σέριε Α
Κατηγορία:FIFA Century Club
Κατηγορία:Ελβετοί προπονητές ποδοσφαίρου
Κατάλογος τραγουδιών στην κορυφή του Billboard Hot 100 (1979)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες.

Το έτος 1979 συνολικά 10 καλλιτέχνες ή συγκροτήματα πέτυχαν να έχουν για πρώτη φορά τραγούδι τους στην κορυφή του καταλόγου επιτυχιών. 
Πρόκειται για τους: Γκλόρια Γκέινορ, Έιμιι Στιούαρτ, Blondie, Peaches & Herb, Ανίτα Γουόρντ, The Knack, Ρόμπερτ Τζον, M, Styx και Ρούπερτ Χολμς. Μόνο οι Blondie είχαν ένα ακόμα νούμερο ένα τραγούδι. Οι Bee Gees, Ντόνα Σάμερ και Chic ήταν οι μοναδικοί καλλιτέχνες ή συγκροτήματα που είχαν περισσότερα από ένα τραγούδια στην κορυφή. 

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1979
Αθανάσιος Γκαβέλας

Ο **Αθανάσιος Γκαβέλας** (19 Δεκεμβρίου 1999) είναι Έλληνας αθλητής του στίβου και δύο φορές Χρυσός Παραολυμπιονίκης στα 100μ. κατηγορίας Τ11. Έχει επίσης διακριθεί τόσο στο Παγκόσμιο όσο και το Ευρωπαϊκό Πρωτάθλημα, κατακτώντας το χρυσό μετάλλιο και στα τρία σημαντικότερα πρωταθλήματα.

Αγωνίζεται από την ηλικία των 17 ετών και κατέχει το Παγκόσμιο Ρεκόρ της κατηγορίας Τ11 στα 100μ. με χρόνο 10,82 δευτερόλεπτα και στα 60μ. με 7,10 δευτερόλεπτα.

## Βιογραφικά στοιχεία

Γεννήθηκε και μεγάλωσε στην Αθήνα. Αποφοίτησε από το 1ο Γενικό Λύκειο Νέου Ψυχικού, από το οποίο και πέτυχε στις Πανελλήνιες εξετάσεις και εισήχθη στο Τμήμα Ψυχολογίας του Εθνικού και Καποδιστριακού Πανεπιστημίου Αθηνών το 2017.

Στην ηλικία των 10 ετών, συνειδητοποίησε ότι η όρασή του μειωνόταν -δεν έβλεπε καλά την δασκάλα, δυσκολευόταν να διαβάσει και συλλάβιζε. Οι δυσκολίες αυτές προέρχονταν από μία γονιδιακή ασθένεια (νόσος Σταργκαρντ 'Stargardt') η οποία εμφανίζεται σταδιακά και έχει ως αποτέλεσμα την προοδευτική μείωση της όρασης. Παρ’ όλα αυτά, οι δυσκολίες αυτές δεν τον εμπόδισαν από την πορεία του προς τον πρωταθλητισμό.

## Αθλητική καριέρα και διακρίσεις

Έχει συμμετάσχει και διακριθεί, πέρα από τα Πανελλήνια, αλλά και σε Ευρωπαϊκά και Παγκόσμια Πρωταθλήματα κατακτώντας υψηλές θέσεις, με αποκορύφωμα το Παγκόσμιο Ρεκόρ στα 100μ. της κατηγορίας Τ11 με χρόνο 10,82 δευτερόλεπτα το καλοκαίρι του 2021 στους Παραολυμπιακούς Αγώνες «Τόκιο 2020», και το Παγκόσμιο Ρεκόρ στα 60μ. με 7,10 δευτερόλεπτα στο πλαίσιο της Ημερίδας Κλειστού Στίβου ΣΕΓΑΣ, τον Φεβρουάριο του 2022, στην Αθήνα.

Η αθλητική του πορεία χαρακτηρίζεται από συμμετοχές σε εγχώρια και διεθνή meeting, όπως το International Para Athletics Meeting στο Μαρακές (Χρυσό στα 200μ.), to World Para Athletics Grand Prix στο Ντουμπάι (Χρυσό στα 100μ.) το Grand Prix Παρισιού -Handisport Open Paris- (Χρυσό στα 100μ.) και στο Diamond Leauge στο Όσλο που έλαβε μέρος στον αγώνα ‘Race to Zero’ με σκοπό την ευαισθητοποίηση για την συμπερίληψη των αθλητών με αναπηρία στις μεγάλες διοργανώσεις. Στο πλαίσιο του Πανελλήνιου Πρωταθλήματος ΑΜΕΑ, έτρεξε και στα 200μ. (22.08s) ενώ έκανε και το ντεπούτο του στο Άλμα εις Μήκος με άλμα 6,15μ.

## Βραβεύσεις
Για το 2021 έχει ανακηρυχθεί ως «Αθλητής με αναπηρία της χρονιάς» στα ετήσια βραβεία Gazzetta Awards, μέσω ανοιχτής ψηφοφορίας κοινού, και ως «Κορυφαίος Αθλητής με Αναπηρία της χρονιάς» από τον Πανελλήνιο Σύλλογο Αθλητικού Τύπου (ΠΣΑΤ), βραβείο το οποίο του απένειμε η Πρόεδρος της Δημοκρατίας Κατερίνα Σακελλαροπούλου.

Τον Δεκέμβριο του 2022 το γυμναστήριο του σχολείου στο οποίο φοίτησε (1ο Γ.Ε.Λ. Νέου Ψυχικού) έλαβε το όνομα *Κλειστό Γυμναστήριο «Αθανάσιος Γκαβέλας»*.

Τον Δεκέμβριο του 2023 βραβεύτηκε από τον Πανελλήνιο Σύλλογο Αθλητικού Τύπου (ΠΣΑΤ) ως «Κορυφαίος αθλητής της χρονιάς με αναπηρία».

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες παραολυμπιονίκες του στίβου
Κατηγορία:Έλληνες αθλητές στίβου ΑμεΑ
Κατηγορία:Αθλητές δρόμων ταχύτητας στην Ελλάδα
Κατηγορία:Αθλητές άλματος εις μήκος στην Ελλάδα
Γκετάνε Κεμπέντε

Ο **Γκετάνε Κεμπέντε** (αμχαρικά: ጌታነህ ከበደ , γεννήθηκε 2 Απριλίου 1992) είναι Αιθίοπας διεθνής ποδοσφαιριστής που αγωνίζεται ως επιθετικός. Είναι ο πρώτος σκόρερ στην ιστορία της Εθνικής Αιθιοπίας με 33 γκολ σε 66 εμφανίσεις.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Αιθίοπες ποδοσφαιριστές
Κατηγορία:Ποδοσφαιριστές Εθνικής Αιθιοπίας
Κατηγορία:Επιθετικοί ποδοσφαιριστές
The Movie Database

Το **The Movie Database** **(TMDb,** *Η βάση δεδομένων ταινιών*) είναι μια συλλογική βάση δεδομένων για ταινίες. Το έργο ιδρύθηκε από τον Travis Bell το 2008 για να συλλέξει αφίσες ταινιών. Η αρχική βάση δεδομένων ήταν μια δωρεά από το ελεύθερο έργο Open Media Database (omdb). Το TMDb είναι ένα ανταγωνιστικό έργο του εμπορικού Internet Movie Database και μπορεί π.χ.&nbsp;να χρησιμοποιείται από το λογισμικό του κέντρου πολυμέσων Kodi.

Το 2010, το TMDb πουλήθηκε στην *εταιρεία Fan TV*, ωστόσο, τον ιστότοπο εξακολουθεί να διαχειρίζεται ο ιδρυτής του. Στα μέσα του 2020, η βάση δεδομένων περιείχε 568.729 ταινίες και 1.752.577 άτομα.

## Δείτε επίσης

* themoviedb.org (TMDB API)
* omdb.com 
* omdbapi.com (RESTful web service API)
* imdb.com (ιδιοταγής πλατφόρμα)

## Παραπομπές

Κατηγορία:Βάσεις δεδομένων
Κατηγορία:Ιστότοπος για ταινίες
Γιώργος Κυριακάκης

Ο **Γιώργος Κυριακάκης** είναι Έλληνας συνθέτης μουσικής. 

Γεννήθηκε το 1967 στην Κρήτη όπου πήρε τα πρώτα του μαθήματα μουσικής. 

Σπούδασε σύνθεση και ανάλυση με τον Ιωσήφ Παπαδάτο, μουσική για τα ΜΜΕ, τη μουσική μη ευρωπαϊκών πολιτισμών με τον Δημήτρη Τερζάκη ηλεκτροακουστική σύνθεση με τον Eckhard Roedger και βυζαντινή μουσική με τον Λυκούργο Αγγελόπουλο . Έχει συνθέσει έργα για σόλο όργανα, σύνολα δωματίου, χορωδία και ορχήστρα, καθώς και μουσική για παιδικό θέατρο και  τον κινηματογράφο . Συνθέσεις του έχουν παρουσιαστεί στην Ελλάδα και στο εξωτερικό. Έργα του έχουν ηχογραφηθεί από την FM Records και την ΑΡΚΥΣ. Είναι μέλος της Ένωσης Ελλήνων Μουσουργών . Είναι καθηγητής σύνθεσης στο Τμήμα Μουσικής Τέχνης και Επιστήμης του Πανεπιστημίου Μακεδονίας Θεσσαλονίκης. Τα έργα του κυκλοφορούν από τις εκδόσεις Gravis και διαδικτυακά.

## Παραπομπές


## Εξωτερικοί σύνδεσμοι
* Προσωπικός ιστότοπος
* https://www.facebook.com/profile.php?id=61572452846527
* https://www.youtube.com/@georgioskyriakakis1860
* https://www.uom.gr/gkyriakakis

Κατηγορία:Έλληνες συνθέτες κλασικής μουσικής
Κατηγορία:Κλασικοί συνθέτες του 20ού αιώνα
Κατηγορία:Κλασικοί συνθέτες του 21ου αιώνα